Ritratt ippubblikat fl-aħħar sigħat f’Israel qiegħed joħloq diskussjoni sħiħa għall-mod kif il-Kanċillier Ġermaniż Angela Merkel spiccat bil-“mustaċċi” fuq xofftejha. Dan seħħ hekk kif il-Prim Ministru Israelit Benjamin Netanjahu kien qiegħed jgħolli idu quddiem wiċċ Merkel u minħabba logħob bid-dawl u d-dellijiet, Merkel spiċċat bil-“mustaċċi” li ħafna drabi huma assoċjati ma’ Hitler. Dan ir-ritratt ittieħed f’okkażjoni taż-żjara li għamlet il-Kanċillier Ġermaniż f’Israell u spiċċa fuq il-paġna ta’ Facebook ta’ The Post, waħda mll-pubblikazzjonijiet ta’ Jerusalem Post. Kienu eluf li għamlu like fuq dan ir-ritratt u fuq twitter dan ir-ritratt kien ixxerjat aktar minn 4,000 darba f’sagħtejn u ħafna ferħu lill-fotografu għal dan ir-ritratt fi kliemhom “mill-aqwa”.  Madankollu kienu bosta oħrajn li dan ir-ritratt ma niżlilhom tajjeb xejn: “Huwa irresponsabbli u xejn divertenti”, kien hemm min ikkummenta fuq il-paġna ta’ The Post. Tant li Jerusalem Post talab lill-fotografu biex ineħħi dan ir-ritratt minn fuq il-profil tiegħu ta’ Facebook. Matul iż-żjara tagħha ta’ jumejn f’Israel, Merkel ingħatat rikonoxximent kbir min-naħa tal-Prim Ministru Shimon Peres għall-impenn tagħha favur is-sigurtà ta’ Israel u għall-ġlieda tagħha kontra l-antisemitiżmu u r-razziżmu. L-awtur tar-ritratt huwa Yoav Lemmer tal-aġenzija Afp.